Αρνάκι με κολοκυθάκια στην κατσαρόλα
Λιτό, απλό, τέλεια μελωμένο, απίθανα νόστιμο φαγητό για το κυριακάτικο τραπέζι. Αρνάκι και κολοκυθάκια σε τέλειο πάντρεμα.
1 κιλό αρνάκι, χεράκι, σε μερίδες, 1 κιλό κολοκυθάκια, μικρά, 3-4 ώριμες ντομάτες, τριμμένες, 1 κρεμμύδι ψιλοκομμένο, 1/2 μάτσο μαϊντανός, ψιλοκομμένος, 2-3 κουτ. σούπας αλεύρι, 100 ml ελαιόλαδο, αλάτι, πιπέρι φρεσκοτριμμένο
Για να μαγειρέψουμε το αρνάκι με κολοκυθάκια, πρώτα αλατοπιπερώνουμε και αλευρώνουμε το αρνάκι.Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το κρέας για 5-6 λεπτά ή μέχρι να ροδίσει και να κάνει κρούστα.Προσθέτουμε το κρεμμύδι, τις ντομάτες, τον μαϊντανό, αλάτι, πιπέρι και 2 φλιτζάνια νερό.Σκεπάζουμε την κατσαρόλα, μετριάζουμε τη φωτιά και μαγειρεύουμε για 1 ώρα.Παράλληλα, πλένουμε τα κολοκυθάκια, τα κόβουμε σε μέτρια κομμάτια ή, αν είναι πολύ μικρά, τα αφήνουμε ολόκληρα.Τα προσθέτουμε στην κατσαρόλα, τη σείουμε και μαγειρεύουμε για ακόμα 30 λεπτά μέχρι να γίνει το κρέας.Σερβίρουμε το αρνάκι με κολοκυθάκια στην κατσαρόλα, με λίγο φρέσκο ελαιόλαδο.
Αρνί,Κολοκυθάκια,Κρέας,Πάσχα